**ДО**

**ОБЩИНСКИ СЪВЕТ**

**ГР. АПРИЛЦИ**

**ПРЕДЛОЖЕНИЕ ОТ**

**Д-Р МЛАДЕН ПЕЛОВ**

**КМЕТ НА ОБЩИНА АПРИЛЦИ**

Относно: Предложение за кандидатстване на община Априлци за финансиране по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от Мярка 7 „Основни услуги и обновяване на селата в селските райони” от Програмата за развитие на селските райони за периода 2014 - 2020г.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Министерството на земеделието и храните обяви прием на документи за кандидатстване за безвъзмездна финансова помощ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура” от Мярка 7 „Основни услуги и обновяване на селата в селските райони” от Програмата за развитие на селските райони за периода 2014 — 2020г. Община Априлци има възможност да кандидатства с проектно предложение за обновяване на площи за широко обществено ползване в Община Априлци, предназначени за трайно задоволяване на обществените потребности.

Управляващ орган на Програма за развитие на селските райони за периода 2014 -2020 г., съфинансирана от Европейския земеделски фонд за развитие на селските райони, е Дирекция "Развитие на селските райони" в Министерство на земеделието и храните. Финансовият механизъм на Европейския земеделски фонд за развитие на селските райони цели да допринесе за намаляване на съществуващите различия между селските и градските райони. Максималния размер на общите допустими разходи за един проект за дейности по изграждане и/или обновяване на площи за широко обществено ползване, предназначени за трайно задоволяване на обществените потребности от общинско значение не може да надхвърля левовата равностойност на 400 000 евро за един кандидат община.

В предвид изложеното община Априлци подготвя инвестиционен проект с работно заглавие „Обновяване на площи за широко обществено ползване в гр. Априлци по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“

Проектът ще обхване 3 поземлени имота на територията на град Априлци.

Дейностите по проекта съответстват на приоритетите заложени в Общинския план за развитие на Община Априлци 2014 - 2020 г., приет с Решение № 411 от Протокол № 49 от 31.07.2014 г. на Общински съвет - Априлци. На проекта отговарят следните приоритети, заложени в Общинския план за развитие на община Априлци за периода 2014 - 2020г.: Приоритет 2: Модернизиране и доизграждане на техническата инфраструктура, опазване на околната среда и природното богатство; Специфична цел 2.1: Доизграждане и модернизиране на техническата инфраструктура и подобряване качествата на средата; Мярка 2.1.7: Благоустрояване и обновяване на населените места.

Като изхождам от гореизложеното предлагам на Вашето внимание следния

**ПРОЕКТ ЗА РЕШЕНИЕ:**

На основание чл. 21, ал. 1, т. 8 и т. 23 и ал. 2 от Закона за местното самоуправление и местната администрация, Общински съвет - Априлци:

**РЕШИ:**

1. Дава съгласие Община Априлци да кандидатства за финансиране по реда на Условията за кандидатстване с проектни предложения за предоставяне на безвъзмездна финансова помощ по Програма за развитие на селските райони за периода 2014 – 2020 г. за прилагането на подмярка 7.2. „Инвестиции създаването, подобряването или разширяването на всички видове малка по мащаб инфраструктура" от мярка 7 „Основни услуги и обновяване на селата в селските райони" от Програмата за развитие на селските райони за периода 2014г. - 2020г., проект с работно заглавие **„Обновяване на площи за широко обществено ползване в гр. Априлци по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“**

2. Дейностите по горепосоченият проект отговарят на приоритетите на Общински план за развитие на община Априлци за периода 2014-2020 г.

3. Общински съвет - Априлци упълномощава Кмета на Община Априлци да предприеме всички необходими действия, във връзка с кандидатстването на Община Априлци пред ДФ „Земеделие", да подготви всички изискуеми за целта документи както и да подаде заявление за подпомагане за проект с работно заглавие **„Обновяване на площи за широко обществено ползване в гр. Априлци по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“,** съгласно изискванията на Условията за кандидатстване по процедура **BG06RDNP001-7.006 - Площи** с проектни предложения за предоставяне на безвъзмездна финансова помощ по Програма за развитие на селските райони за периода 2014 – 2020 г. за прилагането на подмярка 7.2. „Инвестиции в създаването подобряването или разширяването на всички видове малка по мащаби инфраструктура от мярка 7 „Основни услуги и обновяване на селата в селските райони" от Програмата за развитие на селските райони за периода 2014 - 2020 г.

**С уважение,**

**Д – Р МЛАДЕН ПЕЛОВ**

*Кмет на община Априлци*

Изготвил: Петя Николова – Гл.специалист „Човешки ресурси”

Съгласувал:

Ваня Иванова – Секретар